Bussi suistui ojaan Äänekoskella
Sunnuntai 21.1.2007 klo 16.15 Linja-auto ja henkilöauto suistuivat ojaan risteysturmassa Äänekoskella Keski-Suomessa sunnuntaina iltapäivällä. Pelastuslaitoksen mukaan bussissa oli parikymmentä matkustajaa ja henkilöautossa kuljettaja. Kukaan ei loukkaantunut onnettomuudessa.Turma sattui valtatie 13:n ja valtatie 4:n risteyksessä Äänekosken Honkolassa. Saarijärven suunnasta ajanut linja-auto ajautui nelostien yli luiskaan. Risteykseen etelästä tullut henkilöauto väisti bussia, jolloin sekin suistui tieltä.Linja-auto oli aikataulun mukaisessa reittiliikenteessä. Matkustajat pääsivät jatkamaan matkaa Jyväskylään toisella linja-autolla.Turma aiheutti aluksi ruuhkaa vilkkaaseen kahden valtatien risteykseen, mutta poliisin ohjaus purki jonot. Tie oli hioutunut risteyksessä liukkaaksi. Äänekosken poliisi tutkii onnettomuuden syytä. STT